Možno sprístupniť

Predkladacia správa

	Čl. II 	zákona č. 664/2006 Z. z., ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí a rodiny a služieb zamestnanosti a o zmene a doplnení niektorých zákonov v znení neskorších predpisov mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí a rodiny a služieb zamestnanosti a o zmene a doplnení niektorých zákonov v znení zákona č. 5/2004 Z. z., zákona č. 82/2005 Z. z., zákona č. 592/2006 Z. z. takto:
1.	V § 5 odsek 5 znie:
„(5) Úrad riadi a za jeho činnosť zodpovedá riaditeľ, ktorého vymenúva a odvoláva vláda Slovenskej republiky na návrh ministra práce, sociálnych vecí a rodiny .“

2.	Za § 10 sa vkladá § 11, ktorý znie:
„§ 11 Riaditeľ úradu, ktorý bol vymenovaný podľa zákona účinného do 31. decembra 2006, sa považuje za riaditeľa úradu podľa  tohto zákona.“.

V súvislosti s uvedeným podávam vláde Slovenskej republiky návrh na odvolanie a vymenovanie riaditeľov úradov práce, sociálnych vecí a rodiny. Všetci kandidáti preukázali bezúhonnosť predložením odpisu z registra trestov nie starším ako tri mesiace.  
 
Na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ako aj s prihliadnutím na ochranu osobných údajov podľa zákona č. 428/2002 Z. z. o ochrane osobných údajov v znení neskorších predpisov navrhujem osobné údaje uvedené v  životopisoch  nesprístupňovať.